Κ.Α.Ο. Δράμας

Ο Καλαθοσφαιρικός Αθλητικός Όμιλος Δράμας, γνωστός κυρίως με τη σύντμηση Κ.Α.Ο.Δ., είναι ελληνικό αθλητικό σωματείο, το οποίο δραστηριοποιείται στην πόλη της Δράμας, στον ομώνυμο νομό. Επίσημο έτος ίδρυσής του είναι το 1989, οπότε και αυτονομήθηκε από τον Α.Ο. Δράμας. Η λειτουργία του συλλόγου έπαυσε το 2015. Το 2016 λειτούργησαν τμήματα υποδομής, ενώ το 2017 ξεκίνησε ξανά τη λειτουργία του το ανδρικό τμήμα. Διαθέτει αποκλειστικά τμήματα ανδρικής καλαθοσφαίρισης, που χρησιμοποιούν ως έδρα το Δημοτικό Κλειστό Γυμναστήριο «Δημήτρης Κραχτίδης», χωρητικότητας 1.700 θεατών. Οι αθλητές του αγωνίζονται με χρώματα το πράσινο και το λευκό.

 Ιστορική αναδρομή  
 Η πρώτη δεκαετία 
Το σωματείο ιδρύθηκε επίσημα το 1989 όταν και αυτονομήθηκε από τον Α.Ο. Δράμας. Ξεκίνησε συνεπώς την πορεία του απευθείας από τις πανελλαδικές κατηγορίες (μόλις ένα χρόνο πριν, το 1987-88, ο Α.Ο. Δράμας είχε κατακτήσει το πρωτάθλημα της Γ' Εθνικής Κατηγορίας) με προπονητή τον Τάσο Δρασίδη.«Πρωταθλητές Γ' Εθνικής Κατηγορίας Ανδρών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Για μία δεκαετία, από το φθινόπωρο του 1989 μέχρι την άνοιξη του 1999 ο Κ.Α.Ο.Δ. αγωνίστηκε στη Β' Εθνική Κατηγορία, καθώς και στο Κύπελλο Ελλάδος.

 Η πορεία προς την Α1 Εθνική (1998-2001) 
Η δεκαετής πορεία του συλλόγου στη Β' Εθνική Κατηγορία έλαβε τέλος την περίοδο 1998-99 οπότε και κατέκτησε την κορυφή του τελικού βαθμολογικού πίνακα, λαμβάνοντας εισιτήριο για πρώτη φορά στην ιστορία του στην Α2 Εθνική.«Πρωταθλητές Β' Εθνικής Κατηγορίας Ανδρών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Ματιές στα σπορ», Ιανουάριος 2000. Στο θεσμό του Κυπέλλου Ελλάδος απέκλεισε στην Α' Φάση διαδοχικά εντός έδρας το Γ.Α.Σ. Κομοτηνή με σκορ 89-54 και τον Έσπερο Καλλιθέας με σκορ 74-65. Ακολούθως πέρασε άνευ αγώνος στη «Φάση των 16» όπου και γνώρισε εντός έδρας τον αποκλεισμό από τον Π.Α.Ο.Κ. με σκορ 53-87.

Στα τέλη Αυγούστου του 1999 ο σύλλογος επέστρεψε στα γήπεδα για το Κύπελλο Ελλάδος, χωρίς να καταφέρει να διακριθεί. Συγκεκριμένα ηττήθηκε στην πρεμιέρα εκτός έδρας από το Γυμναστικό Λάρισας με σκορ 84-72 με αποτέλεσμα η πορεία του να σταματήσει εκεί. Στο Πρωτάθλημα της περιόδου 1999-00, τον τίτλο του Πρωταθλητή της Α2 Εθνικής διεκδίκησαν 14 ομάδες. Έχοντας συλλέξει 11 νίκες και 15 ήττες, ο Κ.Α.Ο.Δ. βρέθηκε στη 10η θέση του τελικού βαθμολογικού πίνακα, όντας μία από τις 5(!) ομάδες που ισοβάθμισαν και κατετάγησαν στις θέσεις 7 έως 11 της κατάταξης.«Βαθμολογία Α2 Εθνικής Κατηγορίας Ανδρών 1999-2000», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Εντούτοις, η επόμενη αγωνιστική περίοδος 2000-01, αποδείχθηκε ιστορική για την ομάδα της Δράμας, καθώς αυτή εξασφάλισε την πρώτη της άνοδο στην κορυφαία κατηγορία της ελληνικής ανδρικής καλαθοσφαίρισης.«Πρωταθλητές Α2 Εθνικής Κατηγορίας Ανδρών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Το πέτυχε κατακτώντας την κορυφή του τελικού βαθμολογικού πίνακα, όντας σε πλεονεκτική θέση σε σχέση με τον Ιωνικό Νέας Φιλαδέλφειας, με τον οποίο ισοβάθμισε. Ο απολογισμός της χρονιάς ήταν 19 νίκες και 7 ήττες.«Βαθμολογία Α2 Εθνικής Κατηγορίας Ανδρών 2000-2001», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Προπονητής ήταν ο - μακροβιότερος στην ιστορία του Κ.Α.Ο.Δ. - Νίκος Γρηγοριάδης. Δυναμική ήταν και η πορεία των Δραμινών στο Κύπελλο, στα πλαίσια του οποίου συμμετείχαν σε 4 αγώνες για την Α' Φάση. Στην 1η Αγωνιστική νίκησαν εντός έδρας τη Μ.Ε.Ν.Τ. με σκορ 72-59. Στην επόμενη υποχρέωσαν σε ήττα την Ξάνθη με σκορ 79-66 παίζοντας εντός έδρας, ενώ στην 3η Αγωνιστική ήταν η σειρά του Παπάγου να αποκλειστεί με σκορ 78-93. Τέλος, στην 4η Αγωνιστική, ο Κ.Α.Ο.Δ. υπέκυψε στην πίεση του Παλαιού Φαλήρου γνωρίζοντας την εκτός έδρας ήττα με σκορ 82-78.

 Πρώτη συμμετοχή στην Α1 Εθνική (2001-2002) 
Την αγωνιστική περίοδο 2001-02 ο Κ.Α.Ο.Δ. είχε για πρώτη φορά στην ιστορία του το προνόμιο της συμμετοχής στο Πρωτάθλημα της Α1 Εθνικής Κατηγορίας. Καθήκοντα πρώτου προπονητή τη χρονιά αυτή διατήρησε ο Κώστας Μίσσας. Τον τίτλο του Πρωταθλητή Ελλάδος διεκδίκησαν 14 ομάδες σε 26 αγωνιστικές. Στο πλαίσιο αυτό η ομάδα της Δράμας συγκέντρωσε 7 νίκες και 19 ήττες, ισοβαθμώντας με τη Νήαρ Ηστ Καισαριανής. Όντας ο άτυχος της ισοβαθμίας, ο Κ.Α.Ο.Δ. κατετάγη 13ος και υποβιβάστηκε προτού καθιερωθεί στο επίπεδο αυτό.«Βαθμολογία Α1 Εθνικής Κατηγορίας Ανδρών 2001-2002», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Παραγωγικότεροι σκόρερ του συλλόγου αναδείχθηκαν ο Αμερικανός Ράιαν Λόρθριτζ (484 πόντοι σε 26 αγωνιστικές, 18,62 κατά μ.ό.) και ο Κουβανός Αντρές Γκίμπερτ (395 πόντοι σε 25 αγωνιστικές, 15,80 κατά μ.ό.).«Στατιστικά Αθλητών Κ.Α.Ο.Δ. 2001-2002», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Ο Λόρθριτζ ήταν επίσης ο αθλητής του Πρωταθλήματος με τη μεγαλύτερη συγκομιδή σε κερδισμένα φάουλ, 158 στον αριθμό.«Πρωτοπόροι Στατιστικών Πρωταθλήματος 2001-2002», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Στο θεσμό του Κυπέλλου Ελλάδος, ο Κ.Α.Ο.Δ. εισήλθε απευθείας στη «Φάση των 16» όπου και αποκλείστηκε από τον Άρη Θεσσαλονίκης, έχοντας ηττηθεί εκτός έδρας με σκορ 86-81.«Δεν έλειψαν οι εκπλήξεις», άρθρο στον ιστότοπο της εφημερίδας «Ριζοσπάστης», 25 Σεπτεμβρίου 2001.

 Διάστημα αγωνιστικής παρακμής (2002-2007) 
Την επόμενη περίοδο 2002-03 ο Δραμινός σύλλογος δεν ξεπέρασε το σοκ του υποβιβασμού στην Α2 Εθνική, αλλά αντίθετα κινδύνεψε με δεύτερο συνεχόμενο. Στη διοργάνωση, που έλαβε χώρα με τη συμμετοχή 14 ομάδων από ολόκληρη την Ελλάδα, συγκέντρωσε 11 νίκες και 15 ήττες, ολοκληρώνοντας τις αγωνιστικές του υποχρεώσεις τελικά στην 11η θέση της κατάταξης.«Βαθμολογία Α2 Εθνικής Κατηγορίας Ανδρών 2002-2003», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Παραγωγικότερος σκόρερ της χρονιάς για το σύλλογο ήταν ο Βασίλης Μουλάκης πετυχαίνοντας έναν αξιοσημείωτο μέσο όρο 20,46 πόντων ανά παιχνίδι (532 πόντοι σε 26 αγωνιστικές).«KAO Dramas - Championship 2002-03 Division A2 - Total Stats Regular Season» , πληροφορίες στον ιστότοπο (Galanis) SportsData.gr. Στον αντίστοιχο πίνακα με τους αθλητές του συνόλου των ομάδων βρέθηκε στην 3η θέση.«Points - Championship 2002-03 Division A2», πληροφορίες στον ιστότοπο (Galanis) SportsData.gr. Επίσης διακρίθηκαν οι Φίλιππος Συμεωνίδης (320 πόντοι σε 24 αγωνιστικές, 13,33 κατά μ.ό.) και Μιλτιάδης Μόσχου (326 πόντοι σε 26 αγωνιστικές, 12,54 κατά μ.ό.). Ο Μόσχου ήταν επίσης ο δεύτερος καλύτερος ριμπάουντερ του Πρωταθλήματος (255 σε 26 αγωνιστικές, 9,81 κατά μ.ό.).«Rebounds - Championship 2002-03 Division A2», πληροφορίες στον ιστότοπο (Galanis) SportsData.gr. Την ίδια χρονιά, ο Παναγιώτης Μπαρλάς έδωσε περισσότερες Ασίστ από οποιονδήποτε άλλον αθλητή στο Πρωτάθλημα (115 σε 26 αγωνιστικές, 4,42 κατά μ.ό.), ενώ ήταν εξ ημισείας πρώτος στη στατιστική κατηγορία των Κλεψιμάτων (42 σε 26 αγωνιστικές, 1,62 κατά μ.ό.).«Assists - Championship 2002-03 Division A2», πληροφορίες στον ιστότοπο (Galanis) SportsData.gr.«Steals - Championship 2002-03 Division A2», πληροφορίες στον ιστότοπο (Galanis) SportsData.gr. Προπονητής της ομάδας είχε αναλάβει τη χρονιά αυτή ο Νίκος Γρηγοριάδης. Σε ό,τι αφορά το θεσμό του Κυπέλλου Ελλάδος, ο Κ.Α.Ο.Δ. αγωνίστηκε σε μόλις ένα παιχνίδι, στα πλαίσια της Α' Φάσης, στο οποίο και ηττήθηκε με σκορ 72-68 από τον Άλιμο.«Ο δρόμος προς τη Λάρισα», άρθρο στον ιστότοπο της εφημερίδας «Πατρίς», 3 Απριλίου 2003.

Το επόμενο φθινόπωρο ο Κ.Α.Ο.Δ., με το Γρηγοριάδη για άλλη μια χρονιά στον πάγκο, ξεκίνησε τις αγωνιστικές του υποχρεώσεις από το θεσμό του Κυπέλλου Ελλάδος, γνωρίζοντας τον αποκλεισμό ήδη από την πρεμιέρα. Ειδικότερα ηττήθηκε με σκορ 101-73 εκτός έδρας από το Δ.Α.Σ. Άνω Λιοσίων. Στο Πρωτάθλημα της Α2 Εθνικής για το 2003-04, στο οποίο δήλωσαν συμμετοχή 14 ομάδες, οι Δραμινοί είχαν συλλέξει στο τέλος της χρονιάς 12 νίκες και 14 ήττες. Τις θέσεις 8 έως 10 της τελικής κατάταξης κατέλαβαν με τη σειρά οι ισοβαθμούντες Κ.Α.Ο.Δ., Παλαιό Φάληρο και Α.Γ.Ε. Χαλκίδα.«Βαθμολογία Α2 Εθνικής Κατηγορίας Ανδρών 2003-2004», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Τους περισσότερους πόντους σημείωσε τόσο για την ομάδα όσο και για το σύνολο του Πρωταθλήματος ο Βασίλης Μουλάκης, βελτιώνοντας την ήδη ασυνήθιστη επίδοση της περασμένης χρονιάς (619 πόντοι σε 26 αγωνιστικές, 23,81 κατά μ.ό.).«KAO Dramas - Championship 2003-04 Division A2 - Total Stats Regular Season» , πληροφορίες στον ιστότοπο (Galanis) SportsData.gr.«Points - Championship 2003-04 Division A2», πληροφορίες στον ιστότοπο (Galanis) SportsData.gr. Ήταν επίσης ο αθλητής του Πρωταθλήματος που συνέλεξε τα περισσότερα Κερδισμένα Φάουλ (249 σε 26 αγωνιστικές, 9,58 κατά μ.ό.).«Fouls Won - Championship 2003-04 Division A2», πληροφορίες στον ιστότοπο (Galanis) SportsData.gr. Στο σκοράρισμα διακρίθηκαν επίσης οι Κώστας Νικάκης (303 πόντοι σε 26 αγωνιστικές, 11,65 κατά μ.ό.) και Τάσος Χαρισμίδης (269 πόντοι σε 24 αγωνιστικές, 11,21 κατά μ.ό.).

Την αγωνιστική περίοδο 2004-05 το Πρωτάθλημα της Α2 Εθνικής φιλοξένησε και πάλι 14 ομάδες, δύο από τις οποίες θα υποβιβάζονταν και δύο θα εξασφάλιζαν την άνοδο. Η ομάδα του Γρηγοριάδη είχε μια κακή χρονιά, στη διάρκεια της οποίας συγκέντρωσε μόλις 8 νίκες σε 26 αγωνιστικές. Η λήξη της αγωνιστικής δράσης τη βρήκε στη 12η θέση της κατάταξης, ωστόσο, κατάφερε να αποφύγει τη μοίρα του υποβιβασμού.«Βαθμολογία Α2 Εθνικής Κατηγορίας Ανδρών 2004-2005», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Σε ό,τι αφορά το Κύπελλο Ελλάδος, ο Κ.Α.Ο.Δ. κέρδισε στην 1η Αγωνιστική της Α' Φάσης εντός έδρας τους Ικάρους Σερρών με σκορ 85-79, ενώ στη 2η Αγωνιστική ηττήθηκε εντός έδρας από τον Ηλυσιακό με σκορ 62-68.

Την επόμενη χρονιά, 2005-06, ο αριθμός των ομάδων που συγκρότησαν τον ένα και μοναδικό Όμιλο του Πρωταθλήματος της Α2 Εθνικής αυξήθηκαν σε 16, με τις τρεις τελευταίες να γνωρίζουν τον υποβιβασμό. Στο πλαίσιο αυτό ο σύλλογος της Δράμας παρουσίασε βελτιωμένη απόδοση, σκαρφαλώνοντας στην 7η θέση της τελικής βαθμολογίας. Ειδικότερα, ο απολογισμός της περιόδου αυτής ήταν 16 νίκες και 14 ήττες, όσες μάζεψε και η Α.Γ.Ε. Χαλκίδα. Η τελευταία τοποθετήθηκε μία θέση υψηλότερα από τον Κ.Α.Ο.Δ. βάσει των επόμενων κριτηρίων κατάταξης.«Βαθμολογία Α2 Εθνικής Κατηγορίας Ανδρών 2005-2006», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Κορυφαίος σκόρερ της ομάδας ήταν για άλλη μια χρονιά ο Μουλάκης (572 πόντοι σε 29 αγωνιστικές, 19,72 κατά μ.ό.). Στο σκοράρισμα διακρίθηκαν επίσης ο Κροάτης Ζέλικο Ζούπιτς (385 πόντοι σε 25 αγωνιστικές, 15,40 κατά μ.ό.) και ο Έλληνας Κώστας Κακαρούδης (429 πόντοι σε 28 αγωνιστικές, 15,32 κατά μ.ό.).«KAO Dramas - Championship 2005-06 Division A2 - Total Stats Regular Season», πληροφορίες στον ιστότοπο (Galanis) SportsData.gr. Ο Μουλάκης ήταν επίσης ο δεύτερος παραγωγικότερος σκόρερ του Πρωταθλήματος στο σύνολό του,«Points - Championship 2005-06 Division A2», πληροφορίες στον ιστότοπο (Galanis) SportsData.gr. ενώ ήταν και πρώτος στα Κερδισμένα Φάουλ (198 σε 29 αγωνιστικές, 6,83 κατά μ.ό.) σε ισοβαθμία με τον Κώστα Μαχαίρα του Μίλωνα.«Fouls Won - Championship 2005-06 Division A2», πληροφορίες στον ιστότοπο (Galanis) SportsData.gr. Ο Κ.Α.Ο.Δ. έδωσε για τη χρονιά αυτή μόνο ένα παιχνίδι για το Κύπελλο Ελλάδος, γνωρίζοντας την εκτός έδρας ήττα στην πρεμιέρα της Α' Φάσης με σκορ 86-79 από τον Ιωνικό Λαμίας.«Από τον πρώτο παιχνίδι εκτός θεσμού η Ξάνθη BF FASHION – ICBS & Ιωνικός Λαμίας στους μεγάλους» , άρθρο στον ιστότοπο Xan.gr, Οκτώβριος 2005.

Τον επόμενο Σεπτέμβρη η ομάδα της Δράμας επέστρεψε στην αγωνιστική δράση για το θεσμό του Κυπέλλου, επικρατώντας εκτός έδρας στην 1η Αγωνιστική της Α' Φάσης επί του Ιωνικού Νικαίας με σκορ 51-89. Στη 2η Αγωνιστική ηττήθηκε εκτός έδρας από τον Ηλυσιακό με σκορ 89-86 και αποκλείστηκε από τη συνέχεια της διοργάνωσης. Σε ό,τι αφορά το Πρωτάθλημα της χρονιάς 2006-07, αυτό αποδείχθηκε πολύ ανταγωνιστικό με τα νικηφόρα αποτελέσματα να ισομοιράζονται μεταξύ των περισσότερων από τις 16 ομάδες που συμμετείχαν. Ο Κ.Α.Ο.Δ. συγκέντρωσε 10 νίκες σε 30 αγωνιστικές και βρέθηκε στη 15η θέση της τελικής βαθμολογίας, με το Δημήτρη Τσολάκη να βρίσκεται στον πάγκο της ομάδας. Συνεπώς ο Κ.Α.Ο.Δ. υποβιβάστηκε στη Β' Εθνική Κατηγορία.«Βαθμολογία Α2 Εθνικής Κατηγορίας Ανδρών 2006-2007», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ο Μουλάκης είχε για μια ακόμη χρονιά εξαιρετικά ποσοστά σε πολλές στατιστικές κατηγορίες του συνόλου του Πρωταθλήματος: ήταν ο δεύτερος παραγωγικότερος σκόρερ (717 πόντοι σε 30 αγωνιστικές, 23,90 κατά μ.ό.) πίσω μόνο από το Δημήτρη Σπανούλη της Ξάνθης,«Points - Championship 2006-07 Division A2», πληροφορίες στον ιστότοπο (Galanis) SportsData.gr. συγκέντρωσε τις περισσότερες Ασίστ (170 σε 30 αγωνιστικές, 5,67 κατά μ.ό.),«Assists - Championship 2006-07 Division A2», πληροφορίες στον ιστότοπο (Galanis) SportsData.gr. μάζεψε τα περισσότερα Κερδισμένα Φάουλ (259 σε 30 αγωνιστικές, 8,63 κατά μ.ό.),«Fouls Won - Championship 2006-07 Division A2», πληροφορίες στον ιστότοπο (Galanis) SportsData.gr. ενώ είχε και τη δεύτερη καλύτερη απόδοση στα Κλεψίματα (51 σε 30 αγωνιστικές, 1,7 κατά μ.ό.).«Steals - Championship 2006-07 Division A2», πληροφορίες στον ιστότοπο (Galanis) SportsData.gr. Στο σκοράρισμα διακρίθηκαν επίσης ο Γιώργος Λούπος (522 πόντοι σε 30 αγωνιστικές, 17,40 κατά μ.ό.) και ο Βόσνιος Αμπντουράμαν Καχριμάνοβιτς (365 πόντοι σε 26 αγωνιστικές, 14,04 κατά μ.ό.).«KAO Dramas - Championship 2006-07 Division A2 - Total Stats Regular Season» , πληροφορίες στον ιστότοπο (Galanis) SportsData.gr.

 Πορεία ανάκαμψης (2007-2011) 
Την αγωνιστική περίοδο 2007-08 ο Κ.Α.Ο.Δ. βρέθηκε στα γήπεδα της Β' Εθνικής Κατηγορίας μετά από 8 χρόνια απουσίας. Η παραμονή του εκεί αποδείχθηκε, ωστόσο, σύντομη. Η κατάληψη της 2ης θέσης στην τελική βαθμολογία της περιόδου 2007-08 οδήγησε την ομάδα της Δράμας εκ νέου στην Α2 Εθνική Κατηγορία. Ειδικότερα παρατηρήθηκε ασυνήθιστη τετραπλή ισοβαθμία μεταξύ των ομάδων που κατέλαβαν τις θέσεις 2 έως 5 (σε σύνολο 16), που όλες είχαν συγκεντρώσει από 21 νίκες και 9 ήττες.«Βαθμολογία Β' Εθνικής Κατηγορίας Ανδρών 2007-2008», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Σε ό,τι αφορά τη διοργάνωση του Κυπέλλου Ελλάδος, ο Κ.Α.Ο.Δ. αγωνίστηκε στις δύο πρώτες αγωνιστικές της Α' Φάσης: στην πρώτη επικράτησε εντός έδρας απέναντι στην ομάδα της Δάφνης με σκορ 75-60,«Τα αποτελέσματα του Κυπέλλου» , άρθρο στον ιστότοπο Sport24.gr, 19 Σεπτεμβρίου 2007.««Πρίγκιπες» στη Λαμία», άρθρο στον ιστότοπο SentraGoal.gr, 20 Σεπτεμβρίου 2007. ενώ στη δεύτερη ηττήθηκε εντός έδρας από εκείνη του Λαυρίου με σκορ 64-65. Προπονητής της ομάδας τη χρονιά αυτή ήταν ο Νίκος Γρηγοριάδης.«Προκρίθηκαν Ξάνθη και Παγκράτι» , άρθρο στον ιστότοπο Sport24.gr, 22 Σεπτεμβρίου 2007.«Σχηματίστηκαν οι «16»», άρθρο στον ιστότοπο SentraGoal.gr, 22 Σεπτεμβρίου 2007.

Το επόμενο φθινόπωρο οι αγωνιστικές υποχρεώσεις του Κ.Α.Ο.Δ. ξεκίνησαν από το Κύπελλο Ελλάδος, στην πρεμιέρα του οποίου και αποκλείστηκε εκτός έδρας με σκορ 64-61, για δεύτερη συνεχόμενη χρονιά από το Λαύριο.«Πήραν την πρόκριση τα φαβορί», άρθρο στον ιστότοπο SentraGoal.gr, 16 Οκτωβρίου 2008.«Τα αποτελέσματα της 1ης αγωνιστικής», άρθρο στον ιστότοπο Sport24.gr, 15 Οκτωβρίου 2008. Στο Πρωτάθλημα της Α2 Εθνικής την περίοδο 2008-09, και πάλι υπό την καθοδήγηση του Γρηγοριάδη, ο σύλλογος κλήθηκε να αντιμετωπίσει 15 αντιπάλους σε 30 αγωνιστικές. Στο πλαίσιο αυτό συγκέντρωσε 14 νίκες και 16 ήττες. Στην τελική κατάταξη βρέθηκε στην 8η θέση, ενώ μία υψηλότερα τοποθετήκε το Παγκράτι με το οποίο είχε ισοβαθμίσει.«Βαθμολογία Α2 Εθνικής Κατηγορίας Ανδρών 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Οι παίκτες με τη σημαντικότερη προσφορά στο σκοράρισμα ήταν κατά σειρά ο Κροάτης Ιβάν Καρτέλο (358 πόντοι σε 30 αγωνιστικές, 11,93 κατά μ.ό.), ο Έλληνας Γιάννης Ροδοστόγλου (354 πόντοι σε 30 αγωνιστικές, 11,80 κατά μ.ό.) και ο Κροάτης Ζέλικο Ζούπιτς (326 πόντοι σε 30 αγωνιστικές, 10,87 κατά μ.ό.).«KAO Dramas - Championship 2008-09 Division A2 - Total Stats Regular Season», πληροφορίες στον ιστότοπο (Galanis) SportsData.gr. Οι Καρτέλο και Ζούπιτς βρέθηκαν επίσης στην πρώτη (28 σε 30 αγωνιστικές, 0,93 κατά μ.ό.) και τρίτη θέση (22 σε 30 αγωνιστικές, 0,73 κατά μ.ό.) αντίστοιχα του συγκεντρωτικού στατιστικού πίνακα των Κοψιμάτων με τους παίκτες όλων των ομάδων, ενώ ο Καρτέλο βρέθηκε και δεύτερος στην Αξιολόγηση.«Blocks - Championship 2008-09 Division A2», πληροφορίες στον ιστότοπο (Galanis) SportsData.gr.«Evaluation - Championship 2008-09 Division A2», πληροφορίες στον ιστότοπο (Galanis) SportsData.gr.

Την επόμενη χρονιά, 2009-10, η ομάδα της Δράμας βελτίωσε τη θέση της στη βαθμολογική κατάταξη, τερματίζοντας λίγο υψηλότερα, στην 6η θέση. Αναλυτικότερα, απέναντι σε 15 αντιπάλους, συγκέντρωσε 16 νίκες σε 30 αγωνιστικές. Παρατηρήθηκε ξανά ισοβαθμία, αυτή τη φορά, μεταξύ Ολυμπιάδας Πατρών και Κ.Α.Ο.Δ. με ευνοημένη την πρώτη.«Βαθμολογία Α2 Εθνικής Κατηγορίας Ανδρών 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Οι αθλητές της ομάδας με την καλύτερη επίδοση στο σκοράρισμα ήταν τη χρονιά αυτή οι Έλληνες Γιάννης Κυριακόπουλος (457 πόντοι σε 30 αγωνιστικές, 15,23 κατά μ.ό.) και Βασίλης Κιτσούλης (413 πόντοι σε 29 αγωνιστικές, 14,24 κατά μ.ό.).«KAO Dramas - Championship 2009-10 Division A2 - Total Stats Regular Season», πληροφορίες στον ιστότοπο (Galanis) SportsData.gr. Στο θεσμό του Κυπέλλου Ελλάδος, οι Δραμινοί πέρασαν άνευ αγώνος από την 1η Αγωνιστική της Α' Φάσης μετά την απόσυρση του Απόλλωνα Πατρών.«Εύκολα ο Ερμής του Σιγάλα», άρθρο στον ιστότοπο SentraGoal.gr, 27 Σεπτεμβρίου 2009. Στη 2η Αγωνιστική αποκλείστηκαν κατόπιν εκτός έδρας ήττα από τον Αίαντα Ευόσμου με σκορ 85-78.«Εισιτήρια στη δεύτερη φάση για Ολυμπιάδα και Αίαντα Ευόσμου», άρθρο στον ιστότοπο In.gr, 30 Σεπτεμβρίου 2009.«Ψάχνουν για επενδυτή», άρθρο στον ιστότοπο της εφημερίδας «Ελευθεροτυπία», 1 Οκτωβρίου 2009. Νέος προπονητής των «πρασίνων» τη χρονιά αυτή ήταν ο Φώτης Τακιανός.«Στη Δράμα ο Τακιανός», άρθρο στον ιστότοπο AthleticRadio.gr, 30 Ιουνίου 2009.«Ο Τακιανός νέος προπονητής του ΚΑΟΔ για τρία χρόνια», άρθρο στον ιστότοπο In.gr, 26 Ιουνίου 2009.

Τον επόμενο Σεπτέμβρη η ομάδα επέστρεψε στα γήπεδα για τις υποχρεώσεις της στη διοργάνωση του Κυπέλλου Ελλάδος. Ειδικότερα, ξεπέρασε επιτυχώς την Α' Φάση πετυχαίνοντας δύο διαδοχικές εκτός έδρας νίκες: μία απέναντι στην Αναγέννηση Φλόγας με σκορ 62-88 «Πρώτη πράξη για Κύπελλο», άρθρο στον ιστότοπο Gazzetta.gr, 15 Σεπτεμβρίου 2010.«Αποτελέσματα Κύπελλο Ελλάδος (Α' φάση - 1η αγων)», άρθρο στον ιστότοπο ContraEpithesi.gr, 15 Σεπτεμβρίου 2010. και μία απέναντι στον Πανελευσινιακό με σκορ 66-68.«Διπλά για Παγκράτι, ΚΑΟΔ, Ικάρους» , άρθρο στον ιστότοπο Sport24.gr, 19 Σεπτεμβρίου 2010.«Μεγάλες νίκες για ΚΑΟΔ και Παγκράτι», άρθρο στον ιστότοπο του ΣΠΟΡ FM, 19 Σεπτεμβρίου 2010. Τελικά η πορεία της σταμάτησε στην 1η Αγωνιστική της Β' Φάσης, όπου και γνώρισε την εντός έδρας ήττα με σκορ 58-65 από τον Πανιώνιο.«Δύσκολα ο Πανιώνιος 65-58 τον ΚΑΟΔ», άρθρο στον ιστότοπο Basketnet.gr, 22 Σεπτεμβρίου 2010.«Πρόκριση-θρίλερ για Πανιώνιο!» , άρθρο στον ιστότοπο SentraGoal.gr, 22 Σεπτεμβρίου 2010. Προπονητής του Κ.Α.Ο.Δ. στην τρίτη συνεχόμενη παρουσία του στην Α2 Εθνική ήταν και πάλι ο Τακιανός. Για την αγωνιστική περίοδο 2010-11 ο σύλλογος συγκέντρωσε 26 νίκες σε 30 αγωνιστικές ολοκληρώνοντας την πορεία του στην κορυφή του τελικού βαθμολογικού πίνακα. Ο τίτλος, ο οποίος «κλείδωσε» στην 26η αγωνιστική, ήταν ο δεύτερος στην ιστορία της ομάδας, και εξασφάλισε την επιστροφή της στην κορυφαία κατηγορία μετά από μία δεκαετία.«Βαθμολογία Α2 Εθνικής Κατηγορίας Ανδρών 2010-2011», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Πρωταθλητής ο Κ.Α.Ο.Δ.!», άρθρο στον ιστότοπο BasketNet.gr, 14 Μαΐου 2011.«Κ.Α.Ο.Δ.: Α1 Ξαναήρθαμε!» , φωτογραφικό αφιέρωμα στον ιστότοπο DramaGoal.gr, 11 Ιουνίου 2011. Τη μεγαλύτερη συγκομιδή πόντων για την ομάδα είχαν ο Μαυροβούνιος Λιούμπο Γιοβάνοβιτς (444 πόντοι σε 30 αγωνιστικές, 14,80 κατά μ.ό.) και ο Σέρβος Ιβάν Βουκαντίνοφ (368 πόντοι σε 28 αγωνιστικές, 13,14 κατά μ.ό.).«KAO Dramas - Championship 2010-11 Division A2 - Total Stats Regular Season», πληροφορίες στον ιστότοπο (Galanis) SportsData.gr. Στους συγκεντρωτικούς πίνακες ατομικών επιτευγμάτων διακρίθηκε, επίσης, ο Νίκος Κατσαρές που συγκέντρωσε τα περισσότερα Κλεψίματα στο Πρωτάθλημα (72 σε 28 αγωνιστικές, 2,57 κατά μ.ό.), ενώ ο Γιοβάνοβιτς πρώτευσε στην Αξιολόγηση.«Steals - Championship 2010-11 Division A2», πληροφορίες στον ιστότοπο (Galanis) SportsData.gr.«Evaluation - Championship 2010-11 Division A2», πληροφορίες στον ιστότοπο (Galanis) SportsData.gr. Στην ετήσια ψηφοφορία μεταξύ των προπονητών της Α2 Εθνικής που διοργανώνει ο ιστότοπος InfoBasket.gr, ο Κ.Α.Ο.Δ. αναδείχθηκε «Κορυφαία Ομάδα της Χρονιάς», ο Φώτης Τακιανός ψηφίστηκε «Καλύτερος Προπονητής» και ο Λιούμπο Γιοβάνοβιτς «Καλύτερος Μη Έλληνας Παίκτης».«Infobasket A2 Awards», άρθρο στον ιστότοπο InfoBasket.gr, 20 Ιουνίου 2011.

 Νέα πορεία στην Α1 Εθνική (2011-2015) 
Η επιστροφή της Δραμινής ομάδας στην κορυφαία κατηγορία της ελληνικής ανδρικής καλαθοσφαίρισης συνοδεύτηκε από την πρόσληψη του χανιώτη προπονητή Γιώργου Καλαφατάκη.«Ανέλαβε τον ΚΑΟΔ ο Γιώργος Καλαφατάκης», άρθρο στον ιστότοπο του Κρήτη ΣΠΟΡ FM, 9 Σεπτεμβρίου 2011.«Καλαφατάκης: «Να καταξιωθούμε στην Α1»», άρθρο στον ιστότοπο OnSports.gr, 13 Σεπτεμβρίου 2011. Έχοντας θέσει ως πρωταρχικό στόχο την εδραίωση στην Α1 Εθνική, η περίοδος 2011-12 μπορεί να χαρακτηριστεί από αυτή την άποψη επιτυχημένη για το σύλλογο, που, με 9 νίκες σε 24 αγώνες, ολοκλήρωσε τις αγωνιστικές του υποχρεώσεις στην 9η θέση της τελικής βαθμολογίας σε σύνολο 13 ομάδων, με ασφάλεια πάνω από τη ζώνη του υποβιβασμού. Απέτυχε δε να μπει στα Play-offs έχοντας μία νίκη λιγότερη από τον 8ο Π.Α.Ο.Κ.. «Βαθμολογία Α1 Εθνικής Κατηγορίας Ανδρών 2011-2012», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Κορυφαίος σκόρερ της χρονιάς αναδείχθηκε για το σύλλογο της Δράμας (και τρίτος για το σύνολο των ομάδων) ο Έλληνας Κώστας Χαραλαμπίδης (344 πόντοι σε 22 αγώνες, 15,64 κατά μ.ό.) με το Σέρβο Ντράγκαν Τσέρανιτς (211 πόντοι σε 24 αγώνες, 8,79 κατά μ.ό.) και το Βόσνιο Έντιν Μπάβτσιτς (196 πόντοι σε 18 αγώνες, 10,89 κατά μ.ό.) να ακολουθούν.«Στατιστικά Αθλητών Κ.Α.Ο.Δ. 2011-2012», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Τη χρονιά αυτή ο Κ.Α.Ο.Δ. δεν διαγωνίστηκε καθόλου στο Κύπελλο Ελλάδος, καθώς στην πρεμιέρα της Β' Φάσης αποσύρθηκε ο αντίπαλός του Πανελλήνιος,«Αποσύρθηκε ο Πανελλήνιος», άρθρο στον ιστότοπο BasketNet.gr, 16 Σεπτεμβρίου 2011. ενώ στη 2η Αγωνιστική παραιτήθηκε ο ίδιος λόγω αδυναμίας να σχηματίσει εγκαίρως ομάδα, επιτρέποντας στον Πανιώνιο να περάσει άνευ αγώνος στο επόμενο παιχνίδι.«Τι παρωδία είναι τούτη;», άρθρο στον ιστότοπο OnSports.gr, 21 Σεπτεμβρίου 2011.

Στον αντίποδα της προηγούμενης χρονιάς, ο Κ.Α.Ο.Δ. διακρίθηκε στη διοργάνωση του Κυπέλλου που ξεκίνησε το επόμενο φθινόπωρο, φτάνοντας μέχρι τους Ημιτελικούς. Ξεκινώντας από τη Β' Φάση, νίκησε εντός έδρας κατά την 1η Αγωνιστική τον Ίκαρο Καλλιθέας με σκορ 96-73.«ΚΑΟΔ – Ίκαρος Καλλιθέας 96-73», άρθρο στον ιστότοπο SportDrama.gr, 18 Σεπτεμβρίου 2012.«Εύκολα με πολύ καλή εμφάνιση ο ΚΑΟΔ 96-73 τον Ίκαρο» , άρθρο στον ιστότοπο DramaGoal.gr, 20 Σεπτεμβρίου 2012. Στη συνέχεια απέκλεισε τους Ικάρους Σερρών επικρατώντας εκτός έδρας με σκορ 66-81.«Κύπελλο Ελλάδας: Άνετη πρόκριση για τον ΚΑΟΔ», άρθρο στον ιστότοπο OnSports.gr, 22 Σεπτεμβρίου 2012. Στην 3η Αγωνιστική πέτυχε μια επιπλέον εκτός έδρας νίκη με σκορ 65-70 απέναντι στα Τρίκαλα B.C.«Τρίκαλα - ΚΑΟΔ 65-70» , άρθρο στον ιστότοπο Contra.gr, 29 Σεπτεμβρίου 2012.«Τρίκαλα - ΚΑΟΔ 65-70», άρθρο στον ιστότοπο Sport24.gr, 29 Σεπτεμβρίου 2012. Στους Προημιτελικούς υποχρέωσε σε ήττα τον Κολοσσό Ρόδου με σκορ εντός έδρας 79-60.«Ιστορική πρόκριση του ΚΑΟΔ», άρθρο στον ιστότοπο NovaSports.gr, 3 Οκτωβρίου 2012.«Πέρασε στους «4» ο ΚΑΟΔ», άρθρο στον ιστότοπο InfoBasket.gr, 3 Οκτωβρίου 2012. Στη Φάση των Ημιτελικών διασταυρώθηκε με τον μετέπειτα τροπαιούχο Παναθηναϊκό, από τον οποίο ηττήθηκε εκτός έδρας με σκορ 66-56.«Παναθηναϊκός - ΚΑΟΔ 66-56», άρθρο στον ιστότοπο Sport24.gr, 22 Δεκεμβρίου 2012.«Κύπελλο Ανδρών: Παναθηναϊκός - ΚΑΟΔ 66-56», άρθρο στον ιστότοπο BasketWorld.gr, 22 Δεκεμβρίου 2012. Σε ό,τι αφορά το Πρωτάθλημα της αγωνιστικής περιόδου 2012-13, ο σύλλογος συνέλεξε 11 νίκες και 15 ήττες, όσες και ο Απόλλων Πατρών. Ως άτυχος της ισοβαθμίας βρέθηκε στην 9η θέση της τελικής κατάταξης, μένοντας ξανά εκτός Play-Offs.«Βαθμολογία Α1 Εθνικής Κατηγορίας Ανδρών 2012-2013», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Τους περισσότερους πόντους για την ομάδα σημείωσε την περίοδο αυτή ο Αμερικανός Κέβιν Πάλμερ (331 πόντοι σε 26 αγώνες, 12,73 κατά μ.ό.). Ακολούθησαν ο Έλληνας Κώστας Κακαρούδης (296 πόντοι σε 25 αγώνες, 11,84 κατά μ.ό.) και ο Αμερικανός Πρέστον Νόουλς (288 πόντοι σε 23 αγώνες, 12,52 κατά μ.ό.).«Στατιστικά Αθλητών Κ.Α.Ο.Δ. 2012-2013», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Ο Πάλμερ ήταν επίσης ο αθλητής που συγκέντρωσε τα περισσότερα ριμπάουντ και κλεψίματα στο σύνολο εκείνων που αγωνίστηκαν στο Πρωτάθλημα, ενώ πρώτευσε και στην Αξιολόγηση.«Πρωτοπόροι Στατιστικών Πρωταθλήματος 2012-2013», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Προπονητές του Κ.Α.Ο.Δ. την περίοδο αυτή ήταν ο Καλαφατάκης μέχρι τις αρχές Φεβρουαρίου (12η αγωνιστική) «Τέλος ο Καλαφατάκης από τον ΚΑΟΔ», άρθρο στον ιστότοπο NovaSports.gr, 3 Φεβρουαρίου 2013.«Tέλος ο Καλαφατάκης» , άρθρο στον ιστότοπο Contra.gr, 3 Φεβρουαρίου 2013. και στη συνέχεια ο Βόσνιος Νέναντ Μάρκοβιτς.«Στο τιμόνι του ΚΑΟΔ ο Μάρκοβιτς» , άρθρο στον ιστότοπο NovaSports.gr, 4 Φεβρουαρίου 2013.«Ανέλαβε ο Νέναντ Μάρκοβιτς τον Κ.Α.Ο.Δ.», άρθρο στον ιστότοπο της εφημερίδας «Χρονικά της Δράμας», 5 Φεβρουαρίου 2013.

Την αγωνιστική περίοδο 2013-14 ο Κ.Α.Ο.Δ. επέστρεψε στα γήπεδα της Α1 Εθνικής για τρίτη συνεχόμενη χρονιά, καταφέρνοντας την υψηλότερη επίδοση που πέτυχε στην 26ετή πορεία του. Η λήξη της Κανονικής Περιόδου βρήκε την ομάδα στην 6η θέση της βαθμολογικής κατάταξης, έχοντας συγκομιδή από 13 νίκες και 13 ήττες.«Βαθμολογία Α1 Εθνικής Κατηγορίας Ανδρών 2013-2014», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Με τον τρόπο αυτό απέσπασε κι ένα από τα οκτώ εισιτήρια που οδηγούν στη διαδικασία των Play-Offs. Εκεί διασταυρώθηκε με τον 3ο στην κατάταξη Πανιώνιο, απέναντι στον οποίο αναζήτησε δύο νικηφόρα αποτελέσματα. Τελικά γνώρισε δύο διαδοχικές ήττες, μία με 83-73 στη Νέα Σμύρνη και μία με 71-81 στη Δράμα, ολοκληρώνοντας τη χρονιά οριστικά στην 6η θέση.«ΜακΚόλουμ και... 1-0 ο Πανιώνιος», άρθρο στον ιστότοπο SentraGoal.gr, 6 Μαΐου 2014.«Με όπλο τα σουτ τριών πόντων ο Πανιώνιος νίκησε τον ΚΑΟΔ», άρθρο στον ιστότοπο της εφημερίδας «Τα Νέα», 6 Μαΐου 2014.«ΚΑΟΔ - Πανιώνιος 71-81», άρθρο στον ιστότοπο Gazzetta.gr, 8 Μαΐου 2014.«Μπάσκετ Α1: Στους «τέσσερις» ο Πανιώνιος» , άρθρο στον ιστότοπο της εφημερίδας «Ναυτεμπορική», 8 Μαΐου 2014.«ΚΑΟΔ – Πανιώνιος 71-81 και 2-0 για τον Πανιώνιο», άρθρο στον ιστότοπο PameAthlitika.gr, 8 Μαΐου 2014. Στη διάρκεια της χρονιάς, τις υψηλότερες επιδόσεις στο σκοράρισμα έδειξαν δύο Αμερικανοί, οι Τζέι Κόβαν Μπράουν (430 πόντοι σε 25 αγώνες, 17,20 κατά μ.ό.) και Λάζεριτς Τζόουνς (380 πόντοι σε 28 αγώνες, 13,57 κατά μ.ό.).«Στατιστικά Αθλητών Κ.Α.Ο.Δ. 2013-2014», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Η πορεία του συλλόγου στο Κύπελλο Ελλάδος αποδείχθηκε σύντομη για τη χρονιά αυτή, εφόσον ηττήθηκε απευθείας στην 1η Αγωνιστική της Α' Φάσης με σκορ 87-69, εκτός έδρας από το Λαύριο.«Κύπελλο: Το Λαύριο ισοπέδωσε τον ΚΑΟΔ», άρθρο στον ιστότοπο InfoBasket.gr, 22 Σεπτεμβρίου 2013.«Λαύριο: Απέκλεισε τον ΚΑΟΔ», άρθρο στον ιστότοπο OnSports.gr, 23 Σεπτεμβρίου 2013. Προπονητής της ομάδας την επιτυχημένη αυτή περίοδο ήταν και πάλι ο Μάρκοβιτς.«Μένει ΚΑΟΔ ο Μάρκοβιτς», άρθρο στον ιστότοπο Zougla.gr, 10 Ιουνίου 2013.

Οι αγωνιστικές υποχρεώσεις του συλλόγου ξεκίνησαν τον επόμενο Οκτώβρη με έναν αγώνα στα πλαίσια των Προημιτελικών του Κυπέλλου Ελλάδος. Σε αυτόν αντιμετώπισε στη Θεσσαλονίκη των Π.Α.Ο.Κ. από τον οποίο και γνώρισε τον αποκλεισμό με σκορ 88-63.«ΠΑΟΚ - ΚΑΟΔ 88-63», άρθρο στον ιστότοπο Gazzetta.gr, 8 Οκτωβρίου 2014.«ΠΑΟΚ – ΚΑΟΔ 88-63», άρθρο στον ιστότοπο EBasket.gr, 8 Οκτωβρίου 2014. Ήδη από τον Ιούνιο το Μάρκοβιτς είχε διαδεχθεί στο πόστο του πρώτου προπονητή ο μέχρι τότε άμεσος συνεργάτης του, Κώστας Μέξας.«Μέξας και επίσημα στον ΚΑΟΔ», άρθρο στον ιστότοπο Sport24.gr, 20 Ιουνίου 2014.«Ο Μέξας στον ΚΑΟΔ», άρθρο στον ιστότοπο του ΣΠΟΡ FM, 18 Ιουνίου 2014. Συνεργάτης του ανέλαβε ο πρώην καλαθοσφαιριστής Δημήτρης Μισιακός.«Στον ΚΑΟΔ ο Μισιακός», άρθρο στον ιστότοπο Gazzetta.gr, 23 Ιουλίου 2014. Η λήξη της αγωνιστικής δράσης της Α1 Εθνικής για την περίοδο 2014-2015 βρήκε την ομάδα της Δράμας στην 9η θέση της βαθμολογικής κατάταξης με απολογισμό 10 νίκες και 16 ήττες. Παρατηρήθηκε ισοβαθμία μεταξύ του Κ.Α.Ο.Δ. και του Απόλλωνα Πατρών, ο οποίος, ωστόσο, κατετάγη χαμηλότερα βάσει των μεταξύ τους αποτελεσμάτων.«Βαθμολογία Α1 Εθνικής Κατηγορίας Ανδρών 2014-2015», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Παραγωγικότερος σκόρερ της ομάδας ήταν για τη χρονιά αυτή ο Έλληνας Θοδωρής Ζάρας (331 πόντοι σε 25 αγώνες, 13,24 κατά μ.ό.). Διακρίθηκαν επίσης ο Μανόλης Παπαμακάριος (188 πόντοι σε 18 αγώνες, 10,44 κατά μ.ό.), ο Αμερικανός Ροντ Όντομ (238 πόντοι σε 26 αγώνες, 9,15 κατά μ.ό.) και ο Αμερικανο-ούγγρος Όμπι Τρόττερ (183 πόντοι σε 22 αγώνες, 8,32 κατά μ.ό.).«Στατιστικά Αθλητών Κ.Α.Ο.Δ. 2014-2015», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών.

 Παύση λειτουργίας του συλλόγου 
Τον Αύγουστο του 2015, ο επιχειρηματίας στον τομέα της οινοποιίας και βασικός χρηματοδότης του συλλόγου της Δράμας, Βασίλης Τσακτσαρλής, ανακοίνωσε την πρόθεσή του να αποχωρήσει από το χώρο του μπάσκετ, αφήνοντας ανοικτή πρόσκληση σε όποιον επιθυμούσε να αναλάβει τις τύχες της ομάδας. Οι βασικοί λόγοι που ανακοινώθηκαν ήταν η δυσμενής οικονομική κατάσταση που επικρατούσε στη χώρα, τα capital controls που επιβλήθηκαν στις τράπεζες το ίδιο καλοκαίρι και η απουσία στήριξης από την τοπική κοινωνία και την Τοπική Αυτοδιοίκηση. Παρόλο που κυκλοφόρησαν σενάρια για την αγορά των δικαιωμάτων του συλλόγου από επιχειρηματίες της Χαλκίδας (τις οποίες διέψευσε ο Πρόεδρος της ομάδας, Άρης Ιωαννίδης), τελικά ο Κ.Α.Ο.Δ. 1989 Κ.Α.Ε. αποσύρθηκε από όλες τις εθνικές κατηγορίες και τέθηκε σε διαδικασία εκκαθάρισης. Η ανακοίνωση από την Ομοσπονδία έλαβε χώρα στα μέσα Σεπτεμβρίου, ενώ ο σύλλογος έπαυσε να λειτουργεί λίγο αργότερα εφόσον δεν δήλωσε συμμετοχή ούτε σε κάποιο τοπικό Πρωτάθλημα.«Ιωαννίδης: "Ο ΚΑΟΔ δεν φεύγει από τη Δράμα"» , άρθρο στον ιστότοπο Sports24.gr, 28 Ιουλίου 2015.«Στα πρόθυρα της διάλυσης ο ΚΑΟΔ» , άρθρο στον ιστότοπο Sports24.gr, 3 Αυγούστου 2015.«Το μπάσκετ χάνει άλλο έναν επενδυτή», άρθρο στον ιστότοπο BasketNet.gr, 21 Αυγούστου 2015.«Διαλύεται ο ΚΑΟ Δράμας, δεν έρχεται Χαλκίδα», άρθρο στον ιστότοπο StarSports.gr, 31 Αυγούστου 2015.«Το τέλος του ΚΑΟΔ και τα ερωτηματικά...», άρθρο στον ιστότοπο BasketPlus.gr, 9 Σεπτεμβρίου 2015.«Αποσύρθηκε από τις εθνικές κατηγορίες ο ΚΑΟΔ» , άρθρο στον ιστότοπο BasketBlog.gr, 16 Σεπτεμβρίου 2015.

 Επαναλειτουργία του συλλόγου 
Το φθινόπωρο του 2016 λειτούργησαν τα τμήματα της ακαδημίας του συλλόγου.Ξεκίνησαν οι εγγραφές στα τμήματα της Ακαδημίας Μπάσκετ του ΚΑΟΔ dramini.gr Την περίοδο 2017-2018, λειτούργησε ξανά το ανδρικό τμήμα του συλλόγου,Αναγεννιέται από τις στάχτες του ο ΚΑΟΔ  sport24.gr  έπειτα από δύο περιόδους αποχής από την αγωνιστική δράση.

2016-2017: Η επαναλειτουργία του Κ.Α.Ο.Δ.
Το 2017 ο Κ.Α.Ο.Δ. ξεκίνησε πάλι την λειτουργία του και τον Ιούλιο του 2017 πραγματοποιήθηκαν τα εγκαίνια του Μουσείου του συλλόγου με ένα φιλικό παιχνίδι ανάμεσα στους  παλαίμαχων των πρασίνων και της Εθνικής Ελλάδος. Τιμούμενο πρόσωπο στα εγκαίνια του Μουσείου ήταν ο εμβληματικός παλαίμαχος μπασκετμπολίστας του Α.Ο. Δράμας Μάνθος Κατσούλης (μετέπειτα αθλητής του Π.Α.Ο.Κ)  όπως και όλες οι δόξες του παρελθόντος.

Σεπτέμβριος 2017: Συμμετοχή στο πρωτάθλημα της Ε.ΚΑ.Σ.Α.ΜΑ.Θ
Το 2017 ιδρύεται και πάλι το ανδρικό τμήμα του Κ.Α.Ο.Δ. με αρκετούς αθλητές που είχαν τιμήσει τα χρώματα της ομάδας στο παρελθόν. Ο Κ.Α.Ο.Δ. την σεζόν 2017 – 2018 τερμάτισε στην πρώτη θέση της βαθμολογίας με μόλις μια ήττα εκτός έδρας από τον Πανσερραϊκό για να οδηγηθεί στα Play Off  ανόδου.

Στα Play off ο Κ.Α.Ο.Δ. διασταυρώθηκε με τον Εθνικό Αλεξανδρούπολης κερδίζοντας στο πρώτο παιχνίδι στην Δράμα με σκορ 71-54. Στα επόμενα δύο παιχνίδια ο Κ.Α.Ο.Δ. ηττήθηκε (Εθνικός Αλεξανδρούπολης – Κ.Α.Ο.Δ. 70-67, Κ.Α.Ο.Δ. – Εθνικός Αλεξανδρούπολης 56-61), με την Δραμινή ομάδα να μην καταφέρνει τελικά να πάρει την άνοδο στην Γ’ Εθνική.

2018-2020
Το 2018 ο Κ.Α.Ο.Δ. πραγματοποίησε μια κακή σεζόν που με 12 νίκες και 9 ήττες τερμάτισε στην 5η θέση χωρίς να μπορεί να συμμετάσχει στα μπαράζ ανόδου στην Γ’ Εθνική.

Το καλοκαίρι του 2019 η διοίκηση της ομάδας καταφέρνει να φέρει στην Δράμα τον έμπειρο center  Τάσο Χαρισμίδη με σπουδαία καριέρα σε ομάδες της Α1 και της Α2, όπως και τους Στραύρο Κουμλέλη, Μάκη Γαϊτανίδη ,  Άγγελο Καραϊσκάκη(τραυματίστηκε σοβαρά στο πρώτο παιχνίδι με τον Αστέρα Καβάλας εκτός έδρας) , που είχαν εμπειρία από τα εθνικά πρωταθλήματα.

Έτσι, με προπονητή τον Νίκο Γρηγοριάδη ο Κ.Α.Ο.Δ. είχε 23 νίκες σε 23 παιχνίδια, όμως κάπου εκεί το πρωτάθλημα της Α’ ΕΚΑΣΑΜΑΘ διακόπη λόγω covid 19.

2020-2021
Την σεζόν 2020 – 2021 δεν πραγματοποιήθηκε το πρωτάθλημα της Γ’ Εθνικής εκεί που θα συμμετείχε η δραμινή ομάδα καθώς είχε πάρει την άνοδο από την Α’ ΕΚΑΣΑΜΑΘ, μαζί με τον Αρίων Ξάνθης.

2021-2022
μικρογραφία
Την σεζόν 2021 – 2022 ο Κ.Α.Ο.Δ. επέστρεψε στις εθνικές κατηγορίες και επίσημα, κατάφερε να ενισχυθεί σημαντικά καθώς ήρθαν παίκτες στην ομάδα όπως οι: Κωνσταντίνος Σιταρίδης, Φώτης Στυλίδης, Θόδωρος Γρηγοριάδης, Χριστόδουλος Μπόζης, Δημήτρης Μπέσσας και Γιώργος Μούκας. Σε ένα επεισοδιακό πρωτάθλημα την άνοδο για την Β’ Εθνική διεκδίκησαν οι: Σταυρούπολη, Ιωνικός Διαβατών και Κ.Α.Ο.Δ.

Την προ τελευταία αγωνιστική ο Κ.Α.Ο.Δ. ήθελε μόνο νίκη με αντίπαλο την Σταυρούπολη εκτός με την δραμινή να παρουσιάζεται κατώτερη των περιστάσεων και ηττήθηκε τελικά με σκορ 80-64, σε ένα παιχνίδι που πραγματοποιήθηκε χωρίς φιλάθλους λόγω τιμωρίας των γηπεδούχων, τερματίζοντας τελικά 3η θέση πίσω από Σταυρούπολη και Ιωνικό.

2022-2023
μικρογραφία|Μετα το 3ο παιχνίδι των  Play Off Κ.Α.Ο.Δ. - Γ.Α.Σ. Κομοτηνής 71-64
Την σεζόν 2022-2023 ο Κ.Α.Ο.Δ κατάφερε να τερματίσει στην 1η θέση της βαθμολογίας στον 6ο όμιλο της Γ’ Εθνικής με 18 νίκες και 2 ήττες (εκτός έδρας από Γ.Α.Σ. Κομοτηνής και Ρούπελ Σιδηροκάστρου). Στα play off ο Κ.Α.Ο.Δ. κατάφερε μετά από 8 χρόνια να ξανά γεμίσει τον γήπεδο του το Α.Π.Κ. Δ. Κραχτίδης και με αντίπαλο τον Γ.Α.Σ. Κομοτηνής μπροστά σε 2000 φιλάθλους να πάρει την άνοδο στην Β' Εθνική.

Περίοδοι σε εθνικές κατηγορίες
ΠερίοδοςΚατηγορίαΘέσηΚορυφαίος Σκόρερ ΚΠΚύπελλο1989-90 3Β' Εθνική 7 - ? - - Θανάσης Γαϊτάνης 1η - Α' Φάσης 1-  -  -1990-91 3Β' Εθνική 5 - ? - - Θανάσης Γαϊτάνης 3η - Α' Φάσης 3-  -  -1991-92 3Β' Εθνική 6 - ? - - Θανάσης Ιλανίδης 3η - Α' Φάσης 3-  -  -1992-93 3Β' Εθνική 9 - ? - - Στάθης Κεραμιτσόπουλος 1η - Α' Φάσης 1-  -  -1993-94 3Β' Εθνική ? - ? - - Στάθης Κεραμιτσόπουλος 2η - Α' Φάσης 2-  -  -1994-95 3Β' Εθνική ? - ? - - Κώστας Σδράκας  1η - Α' Φάσης 1-  -  -1995-96 3Β' Εθνική ? - ? - - Κώστας Σδράκας 2η - Α' Φάσης 2-  -  -1996-97 3Β' Εθνική 4 - ? - - Κώστας Σδράκας 1η - Α' Φάσης 1-  -  -1997-98 3Β' Εθνική 3 - ? - - Κώστας Σδράκας 1η - Α' Φάσης 1-  -  -1998-99 3Β' Εθνική 1 - ? - - Κώστας Σδράκας Φάση των 16 3-  -  -1999-00 2Α2 Εθνική 10 - 11-15 - - Κώστας Σδράκας 1η - Α' Φάσης 1-  -  -2000-01 2Α2 Εθνική 1 - 19-7 - - Κώστας Σδράκας 4η - Α' Φάσης 4-  -  -2001-02 1Α1 Εθνική 13 - 7-19 - - Ράιαν Λόρθριτζ Φάση των 16 1-  -  -2002-03 2Α2 Εθνική 11 - 11-15 - - Βασίλης Μουλάκης 1η - Α' Φάσης 1-  -  -2003-04 2Α2 Εθνική 8 - 12-14 - - Βασίλης Μουλάκης 1η - Α' Φάσης 1-  -  -2004-05 2Α2 Εθνική 12 - 8-18 - - ? 2η - Α' Φάσης 2-  -  -2005-06 2Α2 Εθνική 7 - 16-14 - - Βασίλης Μουλάκης 1η - Α' Φάσης 1-  -  -2006-07 2Α2 Εθνική 15 - 10-20 - - Βασίλης Μουλάκης 2η - Α' Φάσης 2-  -  -2007-08 3Β' Εθνική 2 - 21-9 - - ? 2η - Α' Φάσης 2-  -  -2008-09 2Α2 Εθνική 8 - 14-16 - - Ιβάν Καρτέλο 1η - Α' Φάσης 1-  -  -2009-10 2Α2 Εθνική 6 - 16-14 - - Γιάννης Κυριακόπουλος 2η - Α' Φάσης 1-  -  -2010-11 2Α2 Εθνική 1 - 26-4 - - Ιβάν Βουκαντίνοφ 1η - Β' Φάσης 3-  -  -2011-12 1Α1 Εθνική 9 - 9-15 - - Κώστας Χαραλαμπίδης 2η - Β' Φάσης 0-  -  -2012-13 1Α1 Εθνική 9 - 11-15 - - Κέβιν Πάλμερ Ημιτελικοί 5-  -  -2013-14 1Α1 Εθνική 6 Play-Offs 13-13 0-2 - Τζέι Κόβαν Μπράουν 1η - Β' Φάσης 1-  -  -2014-15 1Α1 Εθνική 9 - 10-16 - - Θοδωρής Ζάρας Φάση των 8 1-  -  -2020-21 4Γ' Εθνική διεκόπη - - - - - - --  -  -2022-23 4Γ' Εθνική 1 Play-Offs 18-2 1-0 - ? 1η - Α' Φάσης 1-  -  -2023-24 3Β' Εθνική 11 Play-Outs 6-18 - 2-1 ? 1η - Α' Φάσης 1-  -  -2024-25 3Β' Εθνική 10 Play-Outs 3-17 - 2-1 ? - --  -  -

 Πρόσωπα 
+Διακεκριμένοι καλαθοσφαιριστέςΕθνΟνοματεπώνυμο  Γιάννης Αθηναίου  Βαγγέλης Βουρτζούμης  Γιάννης Γάκης  Φώτης Τακιανός  Θοδωρής Ζάρας  Στέλιος Ιωάννου  Κώστας Κακαρούδης  Δημήτρης Οικονομίδης  Σάκης Καρύδας  Μάνθος Κατσούλης  Νίκος Κατσαρές  Βασίλης Κιτσούλης  Γιώργος Κουκλάκης  Βασίλης Κούρος  Γιάννης Κυριακόπουλος  Γιώργος Λούπος  Χρήστος Γαϊτανίδης  Βαγγέλης Μαργαρίτης  Χρήστος Μασλαρινός  Μιλτιάδης Μόσχου  Βασίλης Μουλάκης  Θανάσης Γαιτάνης  Παναγιώτης Μπαρλάς  Κυριάκος Γρηγορίου  Κώστας Νικάκης  Χρήστος Καρατζάς  Κυριάκος Παπαδόπουλος  Μανόλης Παπαμακάριος  Στάθης Κεραμιτσόπουλος  Χρήστος Χαρίσκου  Κώστας Σδράκας  Νίκος Τσαγκόπουλος  Αλέξανδρος Σιγκούνας  Θόδωρος Μπέσσας  Φίλιππος Συμεωνίδης  Αλέξης Τσακιρίδης  Δημήτρης Τσαλδάρης  Κώστας Χαραλαμπίδης  Τάσος Χαρισμίδης  Λίνος ΧρυσικόπουλοςΕθνΟνοματεπώνυμο  Έρικ Άτκινς  Τζούλιαν Βον  Ράιαν Λόρθριτζ  Τζέι Κόβαν Μπράουν  Πρέστον Νόουλς  Ροντ Όντομ  Κέβιν Πάλμερ  Κρίστιαν Πολκ  Τζέισον Ρόου  Λάζεριτς Τζόουνς  Γκάρι Φλάουερς  Τζέρεμι Χαντ   Όμπι Τρότερ  Αμπντουράμαν Καχριμάνοβιτς  Σάσα Μάρκοβιτς  Έντιν Μπάβτσιτς  Γκι-Μαρκ Μισέλ  Αντρές Γκίμπερτ  Ζέλικο Ζούπιτς  Ιβάν Καρτέλο  Μπόρις Ντζίντιτς  Γκόραν Στάρτσεβιτς  Λιούμπο Γιοβάνοβιτς  Νεμάνια Ράντοβιτς  Ρόμπερτ Λόε  Ιβάν Βουκαντίνοφ  Νίκολα Μάρκοβιτς  Ντέγιαν Μπορόβνιακ  Ντράγκαν Τσέρανιτς   Βλαντιμίρ Πέτροβιτς-Στεργίου   Φίλιππος Χόμπσον
<div style="clear: both">

+ΠροπονητέςΕθνΟνοματεπώνυμοΘητεία  Τάσος Δρασίδης    Στάθης Καμαράκης    Κώστας Μίσσας    Νίκος Γρηγοριάδης    Δημήτρης Τσολάκης    Φώτης Τακιανός  Ιουν 2009 - Αυγ 2011  Γιώργος Καλαφατάκης  Σεπτ 2011 - Φεβρ 2013  Νέναντ Μάρκοβιτς  Φεβρ 2013 - Ιουν 2014  Κώστας Μέξας  Ιουν 2014 - Αυγ 2015 
<div style="clear: both">

Τίτλοι - διακρίσεις
Α2 Εθνική (2): 2001, 2011
Β΄ Εθνική  (1): 1999
Γ΄ Εθνική  (1): 2023
Τουρνουά Κομοτηνής: Φιναλίστ 1991 
 Ημιτελικά Κυπέλλου Ελλάδας (1): 2013
 Προημιτελικοί Κυπέλλου Ελλάδας (1): 2015

 Παραπομπές 

 Εξωτερικοί σύνδεσμοι 
 Κλειστό Γυμναστήριο Δράμας «Δημήτρης Κραχτίδης», πληροφορίες στον ιστότοπο Stadia.gr.

Κατηγορία:Κ.Α.Ο. Δράμας
Κατηγορία:Αθλητικοί σύλλογοι Δράμας
Κατηγορία:Ιδρύσεις αθλητικών συλλόγων το 1989
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1989
Κατηγορία:Σωματεία Ε.ΚΑ.Σ.Α.ΜΑ.Θ.